ב-29 במרץ 2015, התקיים האירוע רסלמניה 31 באצטדיון לויס הממוקם בסנטה קלרה, קליפורניה. האירוע כלל 9 קרבות (7 באירוע עצמו ועוד 2 ב-Pre Show). אחד הקרבות בתוכנית המוקדמת היה קרב הבאטל רויאל לזכרו של אנדרה הענק שנערך בפעם השנייה ברסלמניה, והפעם ביג שואו שהודח אחרון בפעם הקודמת, זכה לאחר שהדיח את דמיאן מיזדאו. האירוע הראשי נפתח בקרב סולמות על האליפות הבין יבשתית כשזיגלר ובריאן עמדו בראש הסולם והרביצו אחד לשני ובריאן הפיל אותו ולקח את החגורה וזכה באליפות. לאחר מכן, רנדי אורטון הביס את סת' רולינס בקרב יחידים לאחר שביצע את מהלך הסיום שלו. סטינג ערך את הופעת הבכורה שלו ב-WWE כשהתאבק נגד טריפל H. במהלך הקרב הגיעו משתתפי הסטייבל DX וה-nWo לעזור לסטינג ולטריפל H. טריפל H זכה בקרב ולאחר מכן הם לחצו ידיים. AJ לי ופייג' הביסו את האחיות בלה בקרב זוגות. ג'ון סינה הביס את רוסב וזכה באליפות ארצות הברית בפעם הרביעית בקריירה שלו. אנדרטייקר הופיע לראשונה ברסלמניה לאחר שהפסיד והביס את בריי וויאט, ובכך הפך את ה-"21-1" ל-"22-1". באירוע המרכזי ניצבו רומן ריינס וברוק לסנר זה מול זה. סת' רולינס הגיע באמצע הקרב ופדה את מזוודת הכסף בבנק שלו, ובכך הצטרף לקרב והפך אותו לקרב משולש. בסופו של דבר רולינס הצמיד את ריינס וזכה באליפות ה-WWE העולמית במשקל כבד.
רסלמניה 32.
האירוע רסלמניה 32 התקיים ב-3 באפריל 2016, באצטדיון AT&amp;T בארלינגטון, טקסס. האירוע כלל 12 קרבות (9 באירוע עצמו ועוד 3 בקדם-אירוע). הקרב הפותח היה קרב סולם משובע על האליפות הבין-יבשתית, בו ניצח זאק ריידר וזכה בתואר. הקרב השני היה בין כריס ג'ריקו ל-AJ סטיילס, בו ניצח ג'ריקו. "ליגת האומות" ניצחו בקרב שלישיות את שלישיית הניו דיי ובסוף הקרב, הגיעו שון מייקלס, מיק פולי וסטון קולד סטיב אוסטין וביצעו את תרגילי הסיום שלהם על שלישיית "ליגת האומות". ברוק לסנר ניצח את דין אמברוז בקרב רחוב. שארלוט זכתה באליפות הנשים החדשה של ה-WWE בכך שניצחה את בקי לינץ' וסשה בנקס. אנדרטייקר הוסיף עוד ניצחון למאזן הניצחונות שלו ברסלמניה לאחר ניצחונו על שיין מקמהן בקרב "גיהנום בכלוב". הקרב המרכזי של האירוע נערך בין רומן ריינס לאלוף ה-WWE העולמי במשקל כבד, טריפל H. ריינס ניצח וזכה באליפות בפעם השלישית בקריירה שלו.
ברסלמניה זו נשבר שיא כמות הקהל שנכח באירוע של WWE לאחר 29 שנים. השיא עומד כרגע על 101,763.
בנוסף, בתחילת האירוע קאליסטו הגן בהצלחה על אליפות ארצות הברית שלו מול רייבאק ובנוסף קרב דיוות של 5 על 5 ובו היו הטוטאל דיווס (קבוצתה של פייג') בה נטלו חלק מלבדה איווה מארי, אלישה פוקס, נטליה וברי בלה והיריבות שלהן היו קבוצת B.A.D and Blonde שהיו הקבוצה של אמה בה נטלו חלק מלבדה נעמי, טמינה סנוקה, סאמר רה ולאנה. בקרב ניצחו הטוטאל דיווס. אחרי הקרב אחותה של ברי בלה (ניקי) באה לברך אותן. הקרב האחרון טרם תחילת האירוע היה קרב זוגות שבו האוסוס ניצחו את הדאדלי בויז.
רסלמניה 33.
האירוע רסלמניה 33 התקיים ב-2 באפריל 2017, באצטדיון Camping World Stadium שבאורלנדו, פלורידה. המנחים של האירוע היו שלישיית הניו-דיי (ביג אי, אקסבייר וודס וקופי קינגסטון). 11 קרבות רשמיים נקבעו לאירוע זה: בריי וויאט הפסיד את תואר אליפות ה-WWE לרנדי אורטון, גולדברג הפסיד לברוק לסנר את האליפות האוניברסלית, אנדרטייקר הפסיד לרומן ריינס (מה ששם את רף הניצחונות שלו ברסלמניה על 23 ניצחונות ושני הפסדים). לאחר הקרב פרש אנדרטייקר מהיאבקות מקצועית, כריס ג'ריקו הפסיד לקווין אואנס את תואר אליפות ארצות הברית, ביילי שמרה על אליפות הנשים של Raw בקרב הדחות מרובע והיא ניצחה שם את ניה ג'קס, שארלוט פלייר וסשה בנקס. אלכסה בליס הפסידה את אליפות הנשים של סמאקדאון, שבו השתתפו כל מתאבקות התוכנית שהן אלכסה בליס, נעמי, מיקי ג'יימס, בקי לינץ', נטליה וכרמלה, המנצחת בקרב הייתה נעומי. היה אמור להיות קרב סולמות בין 3 זוגות על אליפות הזוגות של Raw בין האלופים גאלוס ואנדרסון נגד אנזו אמורה וביג קאס נגד האלופים לשעבר סזארו ושיימוס, אך בתחילת הקרב המנחים של האירוע, הניו דיי, הכריזו שהם מצרפים עוד זוג לקרב: האחים הארדי, אשר זכו בקרב. קרב הבאטל רויאל לזכרו של אנדרה הענק נערך גם השנה והמנצח בו היה מוג'ו רולי. ג'ון סינה וניקי בלה ניצחו בקרב זוגות מעורב את המיז ומאריס, לאחר הקרב ג'ון סינה הציע לניקי בלה נישואים והיא הסכימה. נוויל שמר על אליפות המשקל הקל שלו נגד אוסטין אריס, שיין מקמהן הפסיד ל-AJ סטיילס וסת' רולינס ניצח את טריפל H בקרב ללא התנגדות (רולינס חתם על חוזה בו הוא מסכים לכך שאסור לו להביע חרטה על הקרב ושהוא לא יתבע את החברה במידה ובריאותו תפגע) באותו הקרב רולינס ביצע על טריפל H את תרגיל הסופרקיק וכתוצאה מכך האחרון בטעות הפיל את אשתו והבת של מנכ"ל ה-WWE וינס מקמהן, סטפני מקמהן, אל תוך שולחן.
אירוע זה כלל באטל רויאל לזכרו של אנדרה הענק בו כוכב העבר שאקיל אוניל הגיע לזירה והודח ביחד עם ביג שואו.
במופע המקדים לאירוע דין אמברוז הגן על האליפות הבין יבשתית בהצלחה נגד ברון קורבין.
ברסלמניה זו נשבר שיא כמות הקהל שנכח באולם עם מספר של 75,245 צופים.
רסלמניה 34.
האירוע רסלמניה 34 התקיים ב-8 באפריל 2018 באצטדיון מרצדס-בנץ סופרדום שבניו אורלינס, לואיזיאנה.
"ברוקן" מאט הארדי ניצח בקרב הבאטל רויאל לזכרו של אנדרה הענק, סדריק אלכסנדר ניצח את מוסטפא עלי בקרב על אליפות ה-WWE במשקל קל, נעומי ניצחה בקרב הבאטל רויאל לנשים, סת' רולינס ניצח את המיז ופין באלור בקרב משולש וזכה באליפות הבין יבשתית, שארלוט פלייר ניצחה את אסקה בהכנעה בקרב על אליפות הנשים של סמאקדאון ובכך שברה את רצף הניצחונות של אסקה שנמשך כשלוש שנים, ג'ינדר מהאל ניצח את בובי רוד, רוסב ורנדי אורטון בקרב מרובע וזכה באליפות ארצות הברית, רונדה ראוזי וקורט אנגל ניצחו את סטפני מקמהן וטריפל H בקרב זוגות מעורב, הבלודג'ן בראדרס ניצחו את הניו דיי והאוסוס בקרב משולש וזכו באליפות הזוגות של סמאקדאון, אנדרטייקר ניצח את ג'ון סינה, דניאל בריאן ושיין מקמהן ניצחו את קווין אואנס וסמי זיין בקרב זוגות, ניה ג'קס ניצחה את אלכסה בליס וזכתה באליפות הנשים של Raw, AJ סטיילס ניצח את שינסקה נקאמורה בקרב על אליפות ה-WWE, ברון סטרומן וניקולאס (ילד בן עשר שברון בחר מהקהל) ניצחו את שיימוס וסזארו וזכו באליפות הזוגות של Raw, ברוק לסנר ניצח את רומן ריינס בקרב על האליפות האוניברסלית.
באירוע נכחו 78,133 צופים.
רסלמניה 35.
האירוע רסלמניה 35 התקיים ב-7 באפריל 2019 באצטדיון מטלייף שבמזרח רד'רפורד, ניו ג'רזי. המנחה של האירוע הייתה אלכסה בליס.
טוני ניס ניצח את באדי מרפי וזכה באליפות ה-WWE במשקל קל, כרמלה ניצחה בקרב הבאטל רויאל נשים, קורט הוקינס וזאק ריידר ניצחו את הריבייבל (דאש ויילדר וסקוט דוסון) וזכו באליפות הזוגות של Raw, ברון סטרומן ניצח בקרב הבאטל רויאל לזכרו של אנדרה הענק, סת' רולינס ניצח את ברוק לסנר וזכה באליפות האוניברסלית, AJ סטיילס ניצח את רנדי אורטון, האוסוס (ג'יי אוסו וג'ימי אוסו) ניצחו את אליסטר בלאק וריקושט, הבר (סזארו ושיימוס) ורוסב ושינסקה נקאמורה בקרב זוגות מרובע על אליפות הזוגות של סמאקדאון, שיין מקמהן ניצח את המיז בקרב ספירות בכל מקום, The IIconics (בילי קיי ופייטון רויס) ניצחו את The Boss 'N' Hug Connection (ביילי וסשה בנקס), The Divas of Doom (בת' פיניקס ונטליה) וניה ג'קס וטמינה בקרב זוגות מרובע וזכו באליפות זוגות הנשים של ה-WWE, קופי קינגסטון ניצח את דניאל בריאן וזכה באליפות ה-WWE, סמואה ג'ו ניצח את ריי מיסטריו באליפות ארצות הברית, רומן ריינס ניצח את דרו מקינטייר, טריפל H ניצח את בטיסטה בקרב ללא חוקים, ברון קורבין ניצח את קורט אנגל בקרב הפרישה של אנגל, פין באלור ניצח את בובי לאשלי וזכה באליפות הבין יבשתית ובקי לינץ' ניצחה את רונדה ראוזי ושארלוט פלייר בקרב משולש "המנצחת זוכה בהכל" וזכתה באליפות הנשים של Raw ובאליפות הנשים של סמאקדאון.
ברסלמניה זו נשבר שיא כמות הקהל שנכח באולם עם מספר של 82,265 צופים.
רסלמניה 36.
האירוע רסלמניה 36 צולם ב-25 וב-26 במרץ 2020 ושודר ב-4 וב-5 באפריל ב-WWE Performance Center, המשמש כמתחם האימונים של ה-WWE בשגרה באורלנדו, פלורידה. במקור, האירוע היה אמור להיערך באצטדיון ריימונד ג'יימס שבטמפה, פלורידה. אולם, האירוע הועבר למקום אחר עקב התפרצות מגפת הקורונה. האירוע כלל רק אנשי צוות של ה-WWE ולא כלל קהל, משמע ה-WWE קיים אירוע בפעם הראשונה בהיסטוריה שלו ללא קהל. כמו כן, האירוע היה אירוע הרסלמניה הראשון שמחולק לשני ערבים נפרדים.
תשעה עשר קרבות התנהלו באירוע וחולקו באופן שווה על גבי שני הלילות, כולל קרב אחד שהתקיים במופע המקדים לאירוע בכל לילה וקרב בסוף הלילה השני ששימש כקרב חושך. בקרב המרכזי של הלילה הראשון, אנדרטייקר, שחזר בגימיק הישן שלו כ"אמריקן באד אס", ניצח את AJ סטיילס בקרב בית קברות. עוד ברשימת הקרבות, ברון סטרומן ניצח את גולדברג וזכה באליפות האוניברסלית, בקי לינץ' ניצחה את שיינה בייזלר ושמרה על אליפות הנשים של Raw, וקווין אואנס ניצח את סת' רולינס בקרב ללא פסילות.